JUMAL KÕNELEB
Tervist! Tere tulemast jälle vaatama saadet "Jumal kõneleb".
Minu nimi on Jan Cedercreuz ja minuga on mu armas abikaasa Joy.
See on tore, et oled taas koos minuga.
Jätkame jälle Psalmiga 23, milles Taavet ülistab Jumalat,
laulab Talle ja ütleb, et Issand on tema Karjane.
Ta räägib ka sellest,
et Jumal juhatab ta õigele teele oma nime pärast.
Ka mina olen vajanud juhatust ja tarkust valikute tegemiseks.
Tarkust mõistmaks, kas oleme ikka õigel teel.
Jumal tahab alati juhatada ja aidata.
See on nii lohutav, et Ta elab nüüd meie sees.
Tal on suund ja Tal on plaan, Ta oskab ja teab.
Me eludes on selline imeline abistaja.
2. Timoteosele 1:9 öeldakse:
"Kes on meid päästnud ja kutsunud püha kutsega,
mitte meie tegude järgi,
vaid omaenese kavatsuse ja armu järgi,
mis meile on antud Kristuses Jeesuses
enne igavesi aegu."
Jumal tahab juhatada meid kõiki oma tahtesse,
milleks Ta meid on algselt valmistanud ja kutsunud.
Räägime sellest ka koolis lastele, et elu pole mingi juhus,
vaid hoopis Jumal on kõik loonud
ja on meisse pannud unikaalseid andeid
ning Ta tahab, et me neid kasutaksime.
Tema tunneb mind ja teab, milliseks Ta on mind loonud.
Ta teab, mis Ta minu sisse on pannud
ning Ta tahab, et kõik need asjad saaksid tõesti tulla esile,
et ma saaksin nähtavaks ja võiksin ennast väljendada.
Pean ütlema, et oma kutsumuse leidmises
on paljuski küsimus julguses.
Kas ma julgen Tema Sõna kuuldes uskuda,
et see Sõna on tõesti tõde ja toetuda selle peale?
Just sellest kutsumusest ja julgusest rääkides
on minu arust suurepärane näide jutustus Gideonist.
See on tõesti suurepärane, kõnetav ja julgustav me kõigi jaoks.
See lugu on kirjas Kohtumõistjale raamatus 6:11 alates.
Siin räägitakse Gideonist.
"Ja Issanda ingel tuli Ofrasse ning istus tamme alla,
mis kuulus abieserlasele Joasele;
ja Joase poeg Gideon peksis surutõrres nisu,
et seda midjanlaste eest kõrvale toimetada."
Iisraeli ajaloos oli selline olukord, et midjanlased ahistasid iisraellasi
ja iisraellased olid põgenenud koobastesse.
Gideon peksis surutõrres nisu, oli peidus ja kogus toitu,
nii palju, kui ta seda sel päeval koguda sai.
Ta oli peidus, sest ta kartis vaenlasi.
Just sellises olukorras võin ka mina olla.
Mulle võib tunduda, et vaenlased, kõikvõimalikud katsumused
ja olukorrad on mind igast küljest ümber piiranud
ja ma tahaksin minna teki alla ning üldse mitte üles tõusta.
Tahaksin sinna peitu pugeda
ja alla anda kõigi katsumuste osas, mis minu ümber on.
Tahaksin öelda, et ma ei jaksa enam.
Ma ei tule toime.
Sa kindlasti ei ütle kunagi, et sa enam ei jaksa.
See on otsekui kiusatus alla anda, mis võib mõnikord tekkida.
Enesehaletsus võib tunduda nii armsa ja magusana.
See võib tunduda õigustatuna, sest mu olukord on nii raske.
Aga mis siis juhtub?
Kui olen seal surutõrres nagu Gideon,
värisen ja virisen ja ütlen, et kõik on läbi;
et vaenlased muudkui piiravad mind
ja varastavad kogu aeg mu elust asju.
Kuid siis tuli Issanda ingel ja ütles midagi.
"Ja Issanda ingel ilmutas ennast temale ning ütles talle:
Issand on sinuga, sina tubli mees!” (soome keeles "sõjakangelane".)
Tõeline sõjakangelane küll - peidab end hirmununa surutõrres.
Jumal kutsub teda sõjakangelaseks.
Nii võiks öelda ka minule,
kui ma oma murede ja katsumuste keskel peidus olen.
Mida Issand mulle ütleb, kui tahan eemale tõmbuda?
Ta ütleb mulle: "Joy! Issand on sinuga, sa kangelane!"
Sõjasangar.
See on liigutav lugu. Gideon hakkab ikkagi kurtma.
Ja Gideon vastas temale: Oh mu Issand! Kui Issand on meiega,
mispärast on siis see kõik meid tabanud?"
Ka see on tuttav küsimus.
"Miks see kõik on siis meiega juhtunud?"
Sul võib olla samasugune olukord: "Miks mul on nii palju katsumusi?"
Miks on juhtunud nii ja naa.
Või mõtleme kogu Soome riigi peale -
miks näib, et asjad lähevad kogu aeg üha halvemas suunas?
"Ja kus on kõik tema imeteod,
millest meie vanemad meile on jutustanud,
öeldes: Eks ole Issand meid Egiptusest ära toonud?"
Võibolla küsid ka sina:
"Kus on kõik Tema imeteod, millest Joy ja Jan pidevalt räägivad?"
Joy ja Jan aga räägivad ja otsivad neid sõnu,
mida Issand räägib.
"Aga nüüd on Issand meid maha jätnud
ja Midjani kätte andnud!”
See oli ka tõde.
Issand polnud küll päriselt hüljanud, sest Tema ei hülga iialgi,
aga nad olid sattunud sellesse olukorda,
sest olid Jumalale selja keeranud ja hakanud teenima ebajumalaid.
See oli seega täiesti nende oma süü.
Aga Issand oma armulikkuses ilmus Gideonile
ja nimetas teda sõjakangelaseks.
Loen edasi salmist 14:
"Siis pöördus Issand tema poole ja ütles:
Mine selles oma jõus ja päästa Iisrael Midjani käest!
Tõesti, ma läkitan sind!”
Gideon saab kutsumuse ja ülesande. "Mine selles oma jõus."
Ma tahan selle koha esile tõsta. Kas sobib, et ma võtan selle koha?
Selles on midagi väga tarka ja jõuduandvat.
Jumal ütleb siin talle:
"Mine selles oma jõus ja vabasta Iisrael Mijani käest."
Ingel ei ütle Gideonile: "Mine ja ma annan sulle jõu!"
"Mine selles Püha Vaimu väes!"
Hoopis: "Mine selles oma jõus." Mis jõud see veel on?
Gideon oli selle olukorra suhtes rahulolematu.
Ta oli rahulolematu oma rahva olukorra üle.
Ta oli tüdinud sellest, et midjanlased hävitasid,
röövisid rahvast ja talt võeti lausa leib käest.
Ta väljendas oma tüdimust, rahulolematust ja pettumust.
Me räägime kutsest ja juhatusest.
Tuntud pastor Bill Hybels
kasutab väljendit "püha rahulolematus".
Mõnikord arvame, et rahulolematus on alati halb.
Sel korral tahtis Jumal tegeleda just Gideoni rahulolematusega.
Ta tahtis näidata, et koos Temaga võib selle asja osas midagi ära teha.
See on viis, kuidas Issand on mind juhatanud.
Mul on korrastamise and.
Mulle meeldib asjade korrastamine.
Kui asjad pole korras, häirib see mind pidevalt.
Meie teenistuse alguses
häiris mind korralagedus Agape Keskues.
See häiris mind ja ma süüdistasin sind selles.
Ma mäletan seda küll.
"Miks sa ei tee sedasi või teisiti? Püüa nüüd asjad korda panna!"
Mulle tundus, et kusagil ei tekkinud korralikku süsteemi.
Kuni ühel päeval selgines mulle,
et võib olla on hoopis minu ülesanne aidata luua süsteemi.
Mina ju oskaksin seda teha.
See on oluline asi juhatuse teemas,
kui sind kogu aeg mingi asi häirib ja sa tahaksid sellesse mingit muutust.
Sa tahaksid näiteks, et koguduses oleks rohkem armastust,
aga kogu aeg kurdad, et pastor ei tee ega palveta,
pastor ei loe rohkem Sõna ega juhata meid evangeliseerima.
Siis on kasulik peatuda ja mõista,
et see võib olla hoopis sinu vastutusala.
Sina võiksid lisada armastust kogudusse.
Sa võiksid minna välja ja olla eeskujuks teistele.
Sul on spetsiaalne "püha rahulolematus".
Ma olen alati rahulolematu, kui näen, et lastel ei ole hea olla
või kui neil pole tore ja on igav.
Siis ma tunnen, et selles osas peab midagi tegema.
See häirib sind. - Nii on alati olnud.
Alguses olime pühapäevakooliõpetaja abilised.
Ma ei talunud seda, kui lastel oli koguduses igav.
Ma pidin kohe selles osas midagi tegema. See on minu and.
Kui räägime kutsumusest, siis see ongi nii ligidal.
See on palju lähemal kui oskame mõeldagi.
Gideoni sooviks oli
näha oma rahvast vabanemas midjanlaste orjusest.
Milline on sinu igatsus?
Just sellepärast me seda alati ei märkagi,
et see on meile väga lähedal.
See võib olla just see asi, mille üle sa kogu aeg kurdad.
Jumal tahab kasutada selles olevat väge muutuse toomiseks.
Mõnikord on see ärritavalt lähedal.
Sageli kipume mõtlema, et mu kutsumus on midagi kauget.
See on suur ja kummaline ning tuleb Issandalt taevast.
Siis ma näen midagi, uks avaneb ja ma hakkan midagi tegema.
Ma vabandan, aga minu elus see nii polnud.
See oli hoopis südamelähedasem asi.
Lihtsalt korrastatuse soov, mis minu sees on.
Mind võib hakata vaevama, et huviringide osas on midagi puudu.
Ma tahan, et seal oleks rohkem rahalisi vahendeid
ja siis ma hakkan uurima, kas kusagilt on võimalik saada toetust
ja siis ma leiangi mingi lahenduse.
Või soovin ma lasteaeda rohkem töötajaid.
Kuidas ma saaksin rohkem personali? Hakkan tasapisi jälle asja uurima.
See käib kogu aeg nii.
Mina näiteks palvetan me kooli jaoks uusi ruume.
See pole lihtsalt ruumide pärast, vaid et lastel oleks parem olla.
Et oleks sobiv õueala ja siseruumid, tahaksin, et oleks oma ronimissein.
Võiks olla oma spordisaal ja ronimissein, et oleks tore.
Mida Gideon siis selle peale ütleb?
Issand ütleb: "Mine selles jõus ja vabasta Iisraeli rahvas!"
Gideon hakkab teist korda puiklema.
Esmalt ta kurdab,
et Jumal ei ole asja osas midagi teinud.
Teiseks ta kaebleb, et temast pole muutuse tegemiseks asja.
Ta on liiga nõrk, liiga väike ja ei saa midagi muuta.
"Aga Gideon vastas temale:
Oh Issand, millega mina Iisraeli päästan?
Vaata, minu tuhatkond on kõige nõrgem Manasses
ja mina olen noorim oma isa peres.”
See on juba teine ettekääne või isegi tema tõsine mure.
"Kuidas mina saaksin midagi muuta?"
Kuidas mina saaksin olukordi muuta
või teha nii, et Soomes algaks ärkamine?
Kuidas mina saaksin midagi ära teha?
Kuidas ma saaksin teha nii, et mu töökohal oleks parem olla?
Olgu see asi milline tahes.
Gideonil oli jõud, millest ta ise ei teadnud midagi.
Tal polnud aimugi,
et ta suudaks olla juhi ja eeskuju rollis.
Issand tuleb ja nimetab teda sõjasangariks.
"Mine selles oma jõus!
Et mina olen sinuga,
siis sa lööd midjanlased maha nagu üheainsa mehe.”
Gideonil oli kutsumus ja ülesanne, millest ta samuti midagi ei teadnud.
Nagu Joy juba ütles, Jumal vastas Gideoni ebakindlusele
ja madalale enesehinnangule: Et mina olen sinuga,
siis sa lööd midjanlased maha nagu üheainsa mehe.”
Kui loeme edasi, siis näeme, et selle peale Gideon läkski.
Ta sai julgustust ja küsis ka Jumalalt veel kinnitust.
Jumal oma armus andiski Gideoni julgustuseks konkreetse ime
ja Gideon läkski.
Tal oli algul tohutu armee, aga Jumal võttis osad mehed ära
ning lõpuks jäi alles ainult 300 meest,
kellega mindi vaenlase vastu, keda oli nagu liiva mererannal.
Tahame sind väga julgustada mõtlema ise selle üle,
milles sa tahaksid näha muutust.
Arvatavasti on see just see valdkond, millesse Jumal tahab sekkuda
ja mille jaoks Jumal tahab anda sulle tarkust ja jõudu.
Tema kaudu ning Tema abiga võid saavutada muutuse.
Sa võid saavutada muutuse just selles, mis sind häirib.
Halleluuja!
Jesaja 42:16:
"Ma juhin pimedaid teel, mida nad ei tunne,
ma lasen neid käia tundmatuid radu;
ma muudan pimeduse nende ees valguseks ja konara tasaseks."
Issand muudab võimatu raja käimiskõlbulikuks.
"Need on asjad, mis ma teen ega jäta tegemata."
Halleluuja!
See on ka põhjus, miks võime julgelt mingis suunas minema hakata.
Isegi, kui me pole suunas kindlad, võime ikkagi kuhugile minema hakata.
Kui mul tekib mõte kellelegi helistada või hakata näiteks koristama.
Võin alustada süsteemi loomist kasvõi oma riidekapist.
Olgu mul siis südamel mis tahes, sest Issand juhatab.
Jesaja 48:17:
"Nõnda ütleb Issand, su lunastaja, Iisraeli Püha:
Mina olen Issand, su Jumal, kes sulle õpetab, mis on kasulik,
kes sind juhatab teele, mida sa pead käima."
Ma hüppan pisut teise teemasse.
Juhatus ei pruugi alati tähendada kutsumust.
Võid vajada ka infot, et teha õige valik.
Jumal juhatab meid alati valima õigesti.
Esimene asi selle juures on alati palvetamine.
Tuleb valida ja paluda Jumalat: "Näita mulle, kumb valik on õige!"
"Juhata mind!" Jumal tahab alati juhatada.
Ka Jaakobuse kirjas öeldakse: "Kui kellelgi teist jääb vajaka tarkust,
siis ta palugu Jumalalt,
kes kõigile annab heldelt ega tee etteheiteid,
ja talle antakse."
Ja teiseks tuleb Piibel. See on tõesti turvaline "maakaart".
Lugedes Piiblit ja võrreldes seda minu enda eluga,
tuleb mu südamesse tarkust.
Iga päev loen ja võrdlen ning küsin asju Jumala Sõna juures
ja mu südamesse tõusevad asjad, mis räägivad armastusest
ja suunavad mind meelt parandama ning Janilt andestust paluma.
Siin tuleb esile just see, millest sa äsja rääkisid.
Kui palume juhatust, siis tavaliselt seda antaksegi
ja isegi üsna väikestes asjades.
Südametunnistus hakkab piinama ja suunama andestust paluma.
See ei alga sellest,
et Jumal valab meie sülle mingi tohutu kutsumuse
ja korraga me seisame mingi suure lava ees ja jutlustame.
Julge järgida Püha Vaimu juhatust igapäevastes asjades
ja väikestes valikutes ning pisikestes otsustes.
See algab väikestest asjadest.
Võib olla mõni pisikene asi, milles ma pole olnud sõnakuulelik.
Siis ma ajan selle korda.
Sellest räägib Jeremija 31:9:
"Nad tulevad nuttes ja ma toon neid anudes;
ma viin nad veeojade äärde tasasel teel, kus nad ei komista;"
Nii Ta lubab.
"Sest ma olen Iisraeli isa ja Efraim on mu esmasündinu."
Halleluuja!
Jumal tahab tõesti sind ja mind julgustada
ning julgustada meid Talle järgnema nii väikestes kui suurtes asjades.
Ta tahab pöörata rahulolematuse, mis sinus on,
jõuks, mis Tema abiga saab tuua tõelise ja püsiva muutuse,
mis on õnnistuseks paljudele.
Gideon oli selle kohta hea näide.
Mul on oma rahulolematus, millega pean tegelema
ja Joyl on enda oma.
Issand aga on kasutanud meid, et muuta asju.
Issand tahab kasutada ka sind.
Ole õnnistatud ja järgne julgelt Issandale.
Aamen.
Palvetame koos sinuga.
Tänu, Isa, et oled meid kõiki kutsunud.
Sa oled meid kõiki loonud ja pannud meie sisse andeid.
Sa oled pannud me sisse oskused.
Aitäh, Issand, et vajad meid kõiki.
Halleluuja! Tänu selle tõe eest,
et igaüks meist on unikaalne ja igaüks meist on tähtis.
Issand, ma palun, et Sa eelkõige julgustaksid.
Püha Vaim, puuduta igat ühte, kes on lootuseta või nukker,
masendunud või üksildane.
Tänu, Issand, et Sa julgustad ja ütled meile kõigile,
et mitte ükski meist ei ole mõttetu, meist ühegi elu ei ole asjatu,
keegi meist ei ole olemas ilmaasjata
ja kunagi ei ole liiga hilja.
Issand ütleb: "Tõuse ja tea, et mina olen sind kutsunud.
Tõuse ja tea, et mina olen sind päästnud
ja püha kutsega kutsunud. Sa oled minu päralt."
Tänu, Issand, et Sa tahad viia igaüht meist pimedusest valgusesse.
Kogu ahastus ja pimedus taganegu Jeesuse nimel!
Tänu Issand vabaduse eest!
Tänu Issand ka lootuse eest! Tänu, et saame elada lootusemaal.
Pidevalt, kogu aeg, 24/7
oleme lootuse saadikud selles pimedas maailma ajas.
Me oleme lootuse saadikud, me oleme valguse saadikud.
Me oleme need, kes toovad valgust pimedusse.
Ära mõtle ja imesta selle üle, kui su ümber on pimedus.
Meie ülesanne ongi see, oleme selleks taevast alla tulnud,
et tuua valgust siia maailma, et tuua valgust siia pimedusse.
Jeesus ütleb lausa, et oleme nagu lambad huntide keskel.
Pole vahet, et ümber on pimedus. Vahet pole, ärme vaata sellele.
Vaatame hoopis Issandale,
sest siis võime olla rõõmsad ka keset me katsumusi.
Tänu, Issand!
Mu sisemuses tõuseb rõõm ja lootus.
Küpseb julgus, et pole vaja muretseda.
Pole vaja nii palju mõelda. See pole raske ega keeruline.
See pole ka nii täpne,
et peaks olema kohutavalt ahistunud ja täiuslik.
Jeesuse nimel võime olla vabad ja elada.
Me võime minna ja armastada ning tuua välja, mis meie sees on.
Me võime ennast väljendada.
Ole vaba Jeesuse nimel, ole vaba olemaks sina ise!
Mulle kerkib pähe ka mõte, et väikesed teod on tähtsad.
Päris väikesed asjad.
Kui ma jaksan hoolitseda näiteks oma elamise eest.
Kui ma jaksan olla armastav ema. See on juba suur asi.
Me ei pea tingimata ajama mingit tohutult suurt asja.
Hoopis argipäevased, väikesed asjad loevad.
Näiteks oma tervise eest hoolitsemine. Juba see on suur asi.
On luba tõmmata veidi tagasi
ja hoolitseda tavaliste, argiste asjade eest.
Hoolitseda oma heaolu eest ja tunda end hästi argipäevadel.
Juba see on praegusel ajal suur väljakutse,
kui esitatakse nii palju nõudmisi.
Puhkus Jeesuse nimel. Võtame ja lõõgastume.
Issand juhatab mind, ma kõlban ja kõik on hästi.
Ma ei pea olema murelik, vaid ma võin nautida Temaga olemist,
ma võin nautida seda hetke.
Issand, tänu ka selle eest,
kui miski häirib ja tekitab rahulolematust.
Tänu Issand, et Sa oled vägev igaühe heaks,
kes igatseb tõusta ja tuua koos Sinuga muudust sellesse.
Jeesuse nimel, aamen.
Kui soovid rohkem teada meie töö kohta,
külasta meie kodulehehekülge: www.kristillinenkoulu.org
Sealt leiad infot meie töö kohta ja kuidas saaksid seda toetada.
Võid toetada või tulla lausa me kooli või lasteaeda abiliseks.
Tere tulemast osalema!
Sealt saab tellida ka neid raamatuid, mida on nüüd kokku juba neli
ning viies osa on loodetavasti sügisel ilmumas.
Need aitavad sul leida lähedase suhte Jumalaga
ning aitavad kasvada usus ja Jumala tundmises.
Ole siis õnnistatud ja tea,
et Jumal on koos sinuga, sa sõjasangar.
Aamen.
Evangeeliumil on kiire. Evangeeliumil on alati olnud kiire.
Kui leidub kasvõi üks inimene, kes ei ole kuulnud Jeesusest,
jätkub meil tööd.
Tule ka sina osalema! Laiendame TV7 tööd veel rohkem
ja jõuame veel kaugemale ning rohkemate inimesteni.
Selleks vajatakse ka sinu abi.
Helista annetustelefoninumbril 900 1777
ja toeta 7 euroga Eesti TV7 kanalit.
Võid saadete tegemise toetamiseks kasutada ka kontonumbreid,
mida näed peatselt ekraanil.
Tule osalema ja viime evangeeliumi kõigisse maadesse kiiremini
ning üha rohkem ja rohkem. Aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin